**PREZENTAREA GENERALĂ A ȘCOLII GIMNAZIALE CHIUIEȘTI[[1]](#footnote-2)**

**Informaţii de tip cantitativ**

Titulatura oficială a şcolii: ŞCOALA GIMNAZIALĂ CHIUIEŞTI

Adresa: Chiuieşti, nr.146, Jud.Cluj, Tel.-fax 0264 225509

e-mail: scoalachiuiesti@yahoo.com

**Scurt istoric al localităţii şi al şcolii**

Şcoala Gimnazială Chiuieşti, din com. Chiuieşti, jud. Cluj, este situată la 18 km de oraşul Dej. Atestări documentare a unităţilor de învăţământ îşi au originea la sfârşitul secolului XVIII şi începutul secolului al XIX-lea, existând ca referinţă anul 1786 când s-a înfiinţat o şcoală primară la Chiuieşti având ca învăţător un cadru pregătit special în şcolile din Sibiu. Înfiinţarea şcolii şi evoluţia ei au fost determinate de necesitatea şi setea de cunoaştere a localnicilor.

În centrul comunei, în anul 1959 se construieşte o nouă cladire, care există şi astăzi.

Unitatea şcolară Chiuieşti este formată din: Şcoala Gimnazială Chiuieşti, Şcoala cu clasele I-IV şi Grădiniţa Măgoaja, Şcoala cu clasele I-IV şi Grădiniţa Strâmbu, Şcoala cu clasele I-IV şi Grădiniţa Huta, Grădiniţa Gura Dreptului, Grădiniţa Valea Strâmbului şi Grădiniţa Sălătruc. În anul şcolar 2010-2011 au fost înscrişi 340 de elevi.

În anul 2008 şcoala a fost reabilitată în totalitate.

Am reuşit să creăm ,,starea de bine” a educabililor şi cadrelor didactice din punct de vedere ambiental: săli încălzite (centrală termică pe lemne), şcoala izolată termic, gresia pe holuri şi parchetul în clase permite o igienizare şi curăţenie uşoară şi aspect plăcut, iluminatul este corespunzător, grupuri sanitare în interior, două laboratoare de informatică dotate cu un număr mare de calculatoare.

Şi la celelalte structuri ale şcolii s-au efectuat lucrări de reparaţii şi montare de centrale termice realizându-se condiţiile necesare pentru buna desfăşurare a activităţii.

*Resurse umane*

Elevi - în ultimii ani numărul elevilor a rămas în general constant, chiar dacă există diferenţe considerabile între numărul elevilor pe clasă; natalitatea a scăzut şi s-a observat migraţia populaţiei de la oraş la sat.

*Efective de şcolarizat în anul şcolar 2010-2011*

Tabelul 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr.  crt. | Şcoala | Preşcolar | Primar/nr elevi | | | | Gimnazial/nr.elevi | | | |
| I | II | III | IV | V | VI | VII | VIII |
| 1. | Şc.cu cls.I-VIII Chiuieşti | 25 copii | 13 | 20 | 25 | 22 | 30 | 18 | 32 | 32 |
| 2. | Şc. cu cls.I-IV Măgoaja | 15 copii | 4 | 2 | 8 | 2 | - | - | - | - |
| 3. | Şc.cu cls. I-IV Strâmbu | 15 copii | 4 | 4 | 5 | 2 | - | - | - | - |
| 4. | Şc.cu cls. I-IV Huta | 10 copii | 2 | 3 | 2 | 3 |  |  |  |  |
| 5. | Grădiniţa Gura Dreptului | 12 copii | - | - | - | - | - | - | - | - |
| 6. | Grădiniţa Valea Strâmbului | 10 copii | - | - | - | - | - | - | - | - |
| 7. | Grădiniţa Sălătruc | 20 copii | - | - | - | - | - | - | - | - |
|  | Total | 107 copii | 121 | | | | 112 | | | |

Condiţiile naturale, reţeaua hidrografică şi căile de acces nu sunt în general obstacole pentru deplasarea elevilor la şcoala. Deplasarea elevilor din satele arondate se face cu două microbuse şcolare,dar până la locul unde poate ajunge microbusul şcolar unii elevi au de parcurs pe jos o distanţă de 6 km(în satul Huta nu se poate face accesul cu maşina).Ar fi oportun să se amenajeze acest drum, pentru buna deplasare a elevilor,restul drumurilor fiind accesibile. Elevii navetişti  sunt în număr de 128.

Nivelul de pregătire al părinţilor este mediu, niciunul nu are studii superioare.

* Ponderea elevilor cu rezultate bune şi foarte bune: 90%.
* Promovabilitatea la evaluarea naţională: 100%

Rezultatele la olimpiade şi concursurile şcolare:

- În anii şcolari 2008-2009 şi 2009-2010: câte o menţiune la Olimpiada judeţeană de Limba şi literatura română, în anul şcolar 2009-2010: un premiu III şi o menţiune la aceeaşi Olimpiadă.

- Concursul Evaluare în educaţie la Limba română: două Diplome de merit;

- Concursul Media Kinder:72 de participanţi (24 echipe cu câte 3 elevi), 5 echipe câştigătoare

**Cadre didactice** Şcoala are în încadrare 19 cadre didactice: 3 educatoare, 6 învăţătoare şi 10 profesori (4 profesori predau în 2 sau 3 şcoli); dintre aceştia 18 sunt calificaţi şi 1 în curs de calificare. Dintre cei calificaţi: 9 titulari şi 9 suplinitori.

Din cele 18 de cadre didactice calificate, situaţia referitoare la grade didactice este următoarea: -cu gradul did.I-5 cadre didactice 27,7%

-cu gradul did.II-3 cadre did. 16,6%

-cu gradul did.definitiv 6 cadre 33,3%

-Debutanţi 4 cadre 22,2%

**Personal didactic auxiliar**

Este format dintr-un secretar şi un contabil, fiecare cu normă întreagă.

**Personal nedidactic**

Activitatea de administraţie este asigurată de 3 îngrijitori

*Resurse materiale*

Activitatea de instruire şi educare a elevilor se desfăşoară într-un local care în anul 2008 a fost reabilitat în totalitate.

Am reuşit să creăm ,,starea de bine » a elevilor şi cadrelor didactice din punct de vedere ambiental: săli încălzite (centrală termică pe gaz), şcoala izolată termic, gresia pe holuri şi parchetul şi lambriurile în clase permit o igienizare şi curăţenie uşoară şi aspect plăcut, iluminatul este corespunzător. Avem apă curentă de la fântână, la chiuvetele de pe hol sunt filtre de apă.

Şi la celelalte structuri ale şcolii s-au efectuat lucrări de reparaţii, realizându-se condiţiile pentru buna desfăşurare a activităţii.

Şcoala dispune de 11 săli de clasă, folosind 100% din numărul de locuri.

Sălile au fost amenajate ca şi cabinete: Limba şi literatura română, biologie, fizică-chimie, matematică, istorie-geografie şi un laborator de informatică cu platformă AEL.

Avem în dotare :

* 15+1 calculatoare în laborator, conectate la Internet
* un calculator în sala profesorală şi unul în direcţiune- conectate la Internet;
* 3 videoproiectoare,
* 3 ecrane de proiecţie,
* 2 copiatoare multifuncţionale
* 2 imprimante,
* aparat de filmat şi aparat fotodigital

Biblioteca are 3289 volume, este accesibilă elevilor, cât şi cadrelor didactice, dar nu avem spaţiu pentru amenajarea unei săli de lectură sau a unui CDI(Centru de Documentare şi Informare).

Alte materiale didactice:

* seturi de planşe, portrete autori,
* atlase, hărţi
* mulaje biologie, microscoape
* material didactic pentru educaţie fizică, teren de sport

**Informaţii de tip calitativ**

Mediul de provenienţă a elevilor: elevii provin din familii cu pregătire medie, puţini părinţi au studii superioare. Familiile elevilor noştri, având un venit modest, nu se pot implica financiar în viaţa şcolii, însă şi-au arătat disponibilitatea de a participa cu forţă de muncă la lucrările desfăşurate în şcoală : mici reparaţii, aprovizionare cu combustibil lemnos.

Calitatea personalului didactic: calificat 95 % şi cu performanţe în activitatea didactică 20%.

Relaţii interpersonale: sunt bazate pe colaborare, deschidere, cooperare.

Comunicarea, circulaţia informaţiei: în şcoală există o bună comunicare între elevi, cadre didactice, părinţi, directori, personal didactic auxiliar, personal nedidactic şi de îngrijire, precum şi o bună circulaţie a informaţiei în ambele sensuri.

Ambianţa din unitatea şcolară: în şcoală domină o atmosferă de lucru, caracterizată prin implicare şi responsabilitate, prin colaborare şi sprijin reciproc.

**Analiza PEST**

*A. Factori Politico-Legali*

1. Legislaţia muncii:

- permite angajarea de către şcoala a personalului calificat şi a specialiştilor pentru compartimentele deficitare ;

- nu permite eliberarea din funcţie a cadrelor didactice cu performanţe scăzute .

b) Activitatea partidelor politice

- toate partidele politice promovează măsuri si politici educaţionale menite să continue dezvoltarea şi modernizarea sistemului ;

- lipsa de continuitate a măsurilor de reformă datorată alternanţei partidelor la guvernare.

- stimularea creşterii natalităţii prin facilităţile acordate mamelor pentru creşterea copiilor.

c) Activitatea de lobby

- părinţii reprezintă un factor important în prezentarea realizărilor şcolii şi a performanţelor instructive-educative

- cadrele didactice din învăţământul primar colaborează cu grădiniţele din unitatea şcolară prezentând principalele realizări în activitatea instructiv-educativă şi performanţele obţinute de elevi.

*B.Factori economici*

a) Activitatea economică

- reducerea activităţii economice a unor întreprinderi, şomajul, influenţează bugetele familiilor cu copii;

- majoritatea familiilor se ocupă cu agricultura

b) Politica monetară şi valutară

- fluctuaţiile monedei naţionale în raport cu valorile de referinţă afecteză contractele de achiziţii pe termen mediu şi lung.

c) Politica bugetară

- la nivel local politica bugetară este favorabilă şcolii, asigurându-se sursele financiare necesare asigurării în condiţii decente pentru desfăşurarea procesului instructive-educativ.

d) Venitul disponibil al familiei

-scăderea veniturilor familiei generează demotivarea elevilor.

*C.Factori socio-culturali*

a) Atitudinea faţă de muncă:

- atitudine pozitivă faţă de muncă a majorităţii elevilor si părinţilor.

b) Rata natalităţii:

- scăderea anuală a numărului de copii din circumscripţia şcolara, dar până acum nu a creat probleme de încadrare cu personalul didactic.

c) Nivelul educaţional

-majoritatea elevilor provin din familii cu pregătire medie şi submedie;

d) Probleme etnice

- în comunitate coexistă populaţia română cu cea de etnie rromă

e)Atitudine faţă de religie

- coexistenţa paşnică între indivizi apaţinând diferitelor religii: ortodoxă, greco-catolică, penticostală, baptistă;

*D.Factori tehnologici*

a)Dotarea, baza materială, clădire reabilitată(2008), funcţională, cu toate dotările şi majoritatea utilităţile necesare desfăşurării procesului instructiv-educativ.

-acces la Internet şi televiziune prin cablu

**Misiunea şi viziunea şcolii** *MISIUNEA ŞCOLII*

Şcoala CHIUIEŞTI este: *Şcoala uşilor deschise pentru formarea culturii generale la toţi fiii comunităţii locale, indiferent de gen, etnie sau religie ;*

Şcoala care accepta rolul de iniţiator, susţinător şi catalizator al comunităţii în vederea păstrării identităţii naţionale, continuator al tradiţiilor locale

*VIZIUNEA ŞCOLII*

Şcoală performantă cu statul de autonomie în domeniul curricular, financiar şi al resurselor umane, concretizat într-o politică educaţională concretă şi programe manageriale optime.

Şcoală integrată în comunitatea locală, puternic ancorată în politica educaţională locală şi naţională

**Cultura organizaţională**

Se caracterizează printr-un ansamblu de trăsături având ca valori dominante cooperarea, munca în echipă, respectul reciproc, ataşamentul faţă de copii, ataşament faţă de profesie, entuziasm şi dorinţa de afirmare.

Sunt însă şi cazuri de elitism profesional, individualism, competiţie, rutină, conservatorism şi automulţumire.

Regulamentul de ordine interioară a fost elaborat prin consultarea tuturor factorilor interesaţi şi prin respectarea normelor din Regulamentul de Organizarea si Funcţionare a Unităţilor de Învăţământ Preuniversitar. În conţinutul Regulamentului de Ordine Interioară sunt cuprinse norme privind activitatea elevilor, a cadrelor didactice, a personalului auxiliar şi a personalului nedidactic.

În ceea ce priveşte climatul organizaţional putem afirma că este un climat deschis, caracterizat prin dinamism şi angajare, relaţiile dintre cadre fiind colegiale, de respect şi de sprijin reciproc.

Directorul şcolii colaborează bine cu membrii colectivului, ţine seama de sugestiile acestora şi ia decizii cu privire la reducerea disfuncţiilor semnalate în activitatea şcolii. Toate aceste aspecte se reflectă pozitiv în activitatea instructiv-educativă şi în conduita cadrelor didactice.

În ceea ce priveşte partea vizibilă a culturii organizaţionale, ea este formată din:

a) simboluri şi sloganuri

b) ritualuri şi ceremonii:de trecere(asumarea unor roluri sociale-trecerea spre şcoală sau spre liceu, cu ceremonii specifice), de întărire, de integrare (mese,sărbători,aniversări), de reînnoire (participarea în comun la activităţi de formare continuă)

d) modelele comportamentale(inclusiv vestimentaţia şi atitudini fizice)

e) jargonul sau limbajul specific,care exprimă nivelul de profesionalizare(la elevi:diriga,

profa)

**Analiza SWOT**

**I. CURRICULUM**

|  |  |
| --- | --- |
| *PUNCTE TARI*  Şcoala dispune de documente curriculare oficiale: planuri-cadru, programe şcolare, metodologii de aplicare a programelor, ghiduri şi standarde de evaluare.  Curriculum la decizia şcolii diversificat, care ţine cont de dorinţele elevilor şi părinţilor, de baza materială şi încadrare ;  Preocupări în direcţia predării cunoştinţelor prin introducerea soft-ului educaţional ;  Surse informaţionale bogate : manuale , auxiliare didactice, paraşcolare, bibliotecă, internet, televiziune prin cablu; | *PUNCTE SLABE*  Oferta CDŞ a Şcolii nu satisface în totalitate nevoile educaţionale ale elevilor şi nu constituie întotdeauna o activitate atractivă pentru aceştia. |
| *OPORTUNITĂŢI*  Majoritatea părinţilor colaborează cu cadrele didactice în vederea procurării de auxiliare şi paraşcolare.  Oferta mare de auxiliare didactice permite o selecţie riguroasă în vederea achiziţionării  Creşterea exigenţei părinţilor faţă de serviciile pe care le oferă şcoala, disponibilitatea acestora la colaborare | *AMENINŢĂRI*  Nu toţi elevii au posibilitate financiară să-şi procure auxiliare şcolare;  Existenţa unor necorelaţii între programele şcolare de la învăţământul primar cu cele de la învăţământul gimnazial;  Starea fizică precară a manualelor la unele discipline sau manuale insuficiente la Limba engleză |

**II.RESURSE UMANE**

|  |  |
| --- | --- |
| *PUNCTE TARI*  Personal didactic calificat, majoritatea cu gradul didactic;  Personal didactic auxiliar bine pregătit la toate compartimentele;  Personal nedidactic conştiincios si disciplinat;  Elevi dotaţi pentru activitatea de performanţă;  Participarea cadrelor didactice la cursuri de formare pe o tematica diversă;  Cadrele didactice au abilităţi în domeniul IT şi preocupări pentru predarea lecţiilor asistată pe calculator. | *PUNCTE SLABE*  Conservatorism în utilizarea metodelor activ-participative de predare-învăţare-evaluare la ciclul gimnazial;  Valorificarea insuficientă a datelor obţinute în urma monitorizării şi controlului activităţii didactice  Părinţi cu o slabă pregătire (medie  sau submedie |
| *OPORTUNITĂŢI*  Legislaţia muncii permite angajarea de către şcoală a personalului calificat pentru compartimentele deficitare;  Părinţi care solicită şi manifestă interes pentru o pregătire de calitate;  Alocarea unei sume importante de la bugetul de stat pentru formarea continuă a cadrelor didactice. | *AMENINŢĂRI*  Fluctuaţia personalului didactic suplinitor;  Apropierea de oraşul Dej(11km), cu posibilităţi de navetă, i-ar putea determina pe unii părinţi să-şi transfere copiii de la şcoala noastră  Creşterea numărului de elevi proveniţi din familii monoparentale sau din familii emigrate în ţările UE la muncă;  Lipsa de timp a părinţilor conduce la o slabă implicare a familiei în viaţa şcolii. |

**III. RESURSE MATERIALE**

|  |  |
| --- | --- |
| *PUNCTE TARI*  Şcoala dispune de un local reabilitat;  Baza materială bună în continuă modernizare;  Realizarea de venituri extrabugetare din colaborarea cu organizaţia World Vision  Şcoala dispune de o bază didactică bună, înnoita permanent prin eforturi proprii, de manuale, auxiliare didactice, parascolare;  Conectarea la Internet si la televiziune prin cablu;  Menţinerea stării de funcţionare prin activităţi de întreţinere şi reparaţii periodice. | *PUNCTE SLABE*  Lipsa unei evidenţe şi a unui control în vederea recuperării pagubelor realizate de către elevi;  Unele cadre didactice nu îşi asumă responsabilitatea gestionării şi întreţinerii bunurilor din sala de clasă;  Lipsa unui proiect cu finanţare externă;  Utilizarea incorectă a utilităţilor de către elevi  Autorizaţia sanitară de funcţionară provizorie |
| *OPORTUNITĂŢI*  Descentralizarea finanţării şi autonomia instituţio-nală permit o gestionare mai eficientă a fondurilor;  Sprijin din partea Consiliului Reprezentativ al Părinţilor pentru rezolvarea problemelor materiale curente  Alocarea de către Primarie a fondurilor financiare necesare în vederea asigurării de condiţii materiale decente;  Programe naţionale de dotări cu material didactic pentru laboratoare şi cu carte şcolară. | *AMENINŢĂRI*  Fluctuaţiile monedei naţionale în raport cu valutele de referinţă afecteaza contractele de achiziţii pe termen mediu şi lung;  Bugetul limitat al comunităţii locale faţă de nevoile şcolii. |

**IV.RELAŢII COMUNITARE ŞI DE PARTENERIAT**

|  |  |
| --- | --- |
| *PUNCTE TARI*  Colaborarea cu Primăria, Poliţia comunei, Poliţia sanitară, Inspectoratul pentru Situaţii de Urgenţă, Grupul de pompieri Dej, Oficiul pentru protecţia consumatorului;  Relaţii de parteneriat cu şcoli şi grădiniţe din municipiul Dej şi comunele din împrejurimi; | *PUNCTE SLABE*  Număr mic de proiecte de parteneriat cu şcoli din ţară sau Europa;  Inconsecvenţa în promovarea imaginii şcolii în comunitate.  Slaba participare a părinţilor la activităţile şcolii |
| *OPORTUNITĂŢI*  Paletă largă de oferte pentru proiectele de parteneriat;  Asistenţă de specialitate în realizarea de proiecte de parteneriat;  Lobby din partea părinţilor privind realizările şi performanţele şcolii;  Deschiderea spre colaborare a instituţiilor şi organizaţiilor din comunitatea locală. | *AMENINŢĂRI*  Timpul limitat al părinţilor conduce la o slabă implicare a acestora în viaţa şcolii;  Perceperea eronată de către o parte a comunităţii a problematicii vaste din activitatea şcolii. |

1. Extras din Crina Georgiu, *Lucrare metodico-științifică pentru obținerea gradului I. Managementul de proiect. Studiu de caz: Școala cu clasele I-VIII Chiuiești, 2012* [↑](#footnote-ref-2)